Sentenza tal-Qorti Ġenerali tat-22 ta’ Jannar 2015 – Teva Pharma u Teva Pharmaceuticals Europe vs EMA
(Kawża T-140/12) 1
(“Prodotti mediċinali għall-użu mill-bniedem — Prodotti mediċinali orfni — Applikazzjoni għall-awtorizzazzjoni ta’ tqegħid fis-suq tal-verżjoni ġenerika tal-prodott mediċinali orfni imatinib — Deċiżjoni tal-EMA li tirrifjuta li tivvalida l-applikazzjoni għall-awtorizzazzjoni ta’ tqegħid fis-suq — Esklużività tal-marketing”)
Lingwa tal-kawża: l-Ingliż
Partijiet
Rikorrenti: Teva Pharma BV (Utrecht, il-Pajjiżi l-Baxxi) u Teva Pharmaceuticals Europe BV (Utrecht) (rappreżentanti: D. Anderson, QC, K. Bacon, barrister, G. Morgan u C. Drew, solicitors)
Konvenuta: L-Aġenzija Ewropea għall-Mediċini (EMA) (rappreżentanti: T. Jabłoński, M. Tovar Gomis u N. Rampal Olmedo, aġenti)
Intervenjenti insostenn tal-konvenuta: Il-Kummissjoni Ewropea (rappreżentanti: E. White, P. Mihaylova u M. Šimerdová, aġenti)
Suġġett
Talba għall-annullament tad-deċiżjoni tal-EMA tal-24 ta’ Jannar 2012 li tirrifjuta li tivvalida l-applikazzjoni mressqa mir-rikorrenti sabiex jiksbu l-awtorizzazzjoni ta’ tqegħid fis-suq tal-verżjoni ġenerika tal-prodott mediċinali orfni imatinib, l-imatinib Ratiopharm, f’dak li jirrigwarda indikazzjonijiet terapewtiċi għat-trattament tal-lewċemija mjelojde kronika.DispożittivIr-rikors huwa miċħud.Teva Pharma BV u Teva Pharmaceuticals Europe BV huma kkundannati għall-ispejjeż tagħhom kif ukoll għal dawk sostnuti mill-Aġenzija Ewropea għall-Mediċini (EMA).Il-Kummissjoni Ewropea għandha tbati l-ispejjeż rispettivi tagħha.